दरअसल वजह क्या थी इस बारे में पूछे जाने पर विकास चतुर्वेदी के परिवार का कहना है कि वजह उन्हें भी मालूम नहीं है लेकिन इतना तो साफ है कि इतना झगड़ा हुआ हो और उन्होंने वजह इनको ना बताई हो कहीं ना कहीं वजह ऐसी भी हो सकती है जो विकास चतुर्वेदी का परिवार नहीं बताना चाहता। आरोपी परिवार दिल्ली के कंझावला का रहने वाला है उनसे अभी तक संपर्क नहीं हो पाया है कि वह अपना पक्ष रख पाते और बता पाते कि झगड़े की वजह क्या थी क्यों अपनी ही बहन के घर पर आखिरकार उन्हें हंगामा करना पड़ा। विकास चतुर्वेदी की पत्नी अर्थात आरोपियों की बहन इस मामले में कुछ भी नहीं बोल रही है बल्कि विकास चतुर्वेदी के परिवार का कहना है कि वह अपने ससुराल के पक्ष में ही है। उन्हें किसी भी तरह की कोई दिक्कत नहीं है इससे जाहिर होता है कि झगड़ा विकास चतुर्वेदी की पत्नी को लेकर नहीं कोई दूसरी वजह से भी हो सकता है। विकास चतुर्वेदी और उनके पिता जी का PVC के दरवाजे बनाने का कारोबार है और सभी एक जॉइंट फैमिली में रहते हैं। फिलहाल इस पूरे मामले की बुराड़ी थाना पुलिस जांच कर रही है और हमलावरों के सीसीटीवी फुटेज भी मिले हैं वो भी पुलिस ने लेकर जांच शुरु कर दी है ।